# data[].attributes.body
“Toni o cómo conseguir las Ronaldo Flash”, una divertida novel·la gràfica

# data[].attributes.attachment_link.readable_text
" Toni o cómo conseguir las Ronaldo Flash " no va de futbol, malgrat que ho pugui semblar la imatge de la portada on es veu un noi (En Toni) al·lucinant amb l'anunci de les formidables botes. Pensa que amb unes com aquestes la seva vida canviarà radicalment: serà millor jugador, la seva futura carrera professional millorarà i ell mateix serà un altre de ben diferent.

Només hi ha un petit handicap: Com aconseguir els diners per a tenir les famoses botes? I sobre aquest punt se centra tota la novel·la.

En Toni viu amb la seva mare, una dona alegre, positiva, però que li diu que ni parlar-ne, que les que té encara estan bé. El noi insisteix i li diu que el futbol és art, que el seu futur serà el de una superestrella. Sense èxit. Després ho prova amb l'avi amb el mateix resultat. Conclusió: S'encarregarà de guanyar diners per comprar-se-les ell mateix.

A partir d'aquest moment, veurem el noi fent les feines més inversemblants, però totes elles amb nul resultat econòmic: Repartir fulletons propagandístics per les bústies, passejar els gossos dels veïns, fer de músic de carrer, vendre les seves andròmines al mercat, etc.

Philip Waechter resol totes les situacions plantejades amb el estil senzill, efectiu i divertit. Imagineu, per exemple, que a la primera feina, només aconsegueix repartir tots els fulletons amb l'ajut dels seus amics, amb qui s'haurà de repartir els calers guanyats. O quan passeja un gos i aquest es fa les seves necessitats al terra i multen al noi per no recollir-la, etc.

Una cosa que aprendrà en Toni és què és allò que realment importa: l'amistat dels companys, la generositat, el valor.

Les il·lustracions són de línia clara, amb unes cares on destaquen els nassos grans i uns ulls que només son dos puntets negres. Per diferenciar els diferents capítols usa una estratègia senzilla: cada capítol té un color diferent de fons.

Un llibre recomanable per a cicle superior i per a adults. Els infants als qui els costa o no els agrada gaire llegir, aquí tenen el llibre ideal; amb molta probabilitat, l'entendran i s'hi enganxaran.

LES DADES:
Títol: Toni o cómo conseguir las Ronaldo Flash
Autor: Philip Waechter
Il·lustrador: Philip Waechter
Traductora: Marta Armengol
Editorial: Maeva
Pàgines: 66
Madrid, 2020

# data[].attributes.attachment_link.title
"Toni o cómo conseguir las Ronaldo Flash", una divertida novel·la gràfica

# data[].attributes.attachment_link.description
"Toni o cómo conseguir las Ronaldo Flash" no va de futbol, malgrat que ho pugui semblar la imatge de la portada on es veu un noi (En Toni) al·lucinant amb l'anunci de les formidables botes. Pensa que amb unes com aquestes la seva vida canviarà radicalment: serà millor jugador, la seva futura carrera professional millorarà...

# data[].attributes.body
XTEC

# data[].attributes.attachment_link.readable_text
El proper dimecres 25 de novembre, de 18h a 19.30h, es retransmetrà via Youtube la tertúlia Novel·la i ciència: una experiència a les aules, organizada pel CESIRE. Es presentaran els materials que s'han elaborat des del grup de treball amb docents durant els dos... Llegeix més"

# data[].attributes.attachment_link.description
El proper dimecres 25 de novembre, de 18h a 19.30h, es retransmetrà via Youtube la tertúlia Novel·la i ciència: una experiència a les aules, organizada pel CESIRE. Es presentaran els materials que s'han elaborat des del grup de treball amb docents durant els dos... Llegeix més"

# data[].attributes.headline
16è Premi de Literatura Infantil «Atrapallibres»  

# data[].attributes.subject
16è Premi de Literatura Infantil «Atrapallibres»  

# data[].attributes.body
Consell Català del Llibre Infantil

# data[].attributes.attachment_link.readable_text
El Servei de Documentació de Literatura Infantil i Juvenil de la Biblioteca Xavier Benguerel de Barcelona posa a disposició de tot el sector, escoles i biblioteques la llista d'efemèrides de literatura infantil i juvenil del 2021.

Destaquem:

Els 75 anys del naixement de l'autor d'àlbums il·lustrats Anthony BROWNE.

Els 75 anys del naixement de Mem FOX, escriptora australiana d'obres com "Deu ditets".

Els 75 anys del naixement de Francisco IBÁÑEZ.

Els 75 anys del naixement de l'autor i il·lustrador suec Sven NORDQVIST. creador de la sèrie "En Pettson i en Findus".

Els 75 anys del naixement de Philip PULLMAN, escriptor anglès molt conegut per la seva trilogia de llibres juvenils.

Els 75 anys del naixement de Michael ROSEN, poeta i autor prolífic de llibres per a infants molt famosos com "Anem a caçar un ós".

Els 75 anys del naixement de l'escriptor irlandès Martin WADELL, premi HCA i autor de llibres com "Els tres mussolets" o "Petit ós, no dorms?".

Els 50 anys de la publicació del llibre de Judith KERR "Quan hitler va robar el conill rosa".

Els 25 anys de la mort de Joaquim VENTALLÓ I VERGÉS, traductor català de tots els àlbums del Tintín.

Els 125 anys del naixement de Josep SERRA MASSANA, dibuixant català. Va il·lustrar llibres i va publicar en revistes com En Patufet, TBO o la profranquista Flechas y Pelayos.

Els 175 anys del naixement de Randolph CALDECOTT, il·lustrador anglès del s.XIX que dona nom a un dels premis més importants d'àlbum il·lustrat.

Els 400 anys del naixement del poeta i autor francès Jean LA FONTAINE, conegut per les seves faules amb contingut moralista.

També se celebren els 50 anys de la creació de la secció "Biblioteca de Estudios de Literatura infantil y juvenil Isabel Niño" a la Biblioteca Nacional.

Al document adjunt trobareu la llista completa d'efemèries.

# data[].attributes.attachment_link.title
Clijcat. Consell Català del Llibre Infantil i Juvenil

# data[].attributes.attachment_link.description
El Servei de Documentació de Literatura Infantil i Juvenil de la Biblioteca Xavier Benguerel de Barcelona posa a disposició de tot el sector, escoles i biblioteques la llista d'efemèrides de literatura infantil i juvenil del 2021. Destaquem: Els 75 anys del naixement de l'autor d'àlbums il·lustrats Anthony BROWNE.

# data[].attributes.body
Invitació a la lectura

# data[].attributes.attachment_link.readable_text
Aquesta entrada al blog no és la que m'agradaria escriure però donades les circumstàncies, cal que se sàpiga que les biblioteques fan un servei essencial sempre (en temps de pandèmia també) i per això, m'adhereixo a la companya " Biblioteques Visibles" i us convido a signar el Manifest en defensa de les biblioteques i unitats d'informació que diu:

El març del 2020 va esclatar la crisi de la COVID-19 al nostre país i es van tancar de manera immediata tots els sectors econòmics, socials i culturals que no es van considerar bàsics. Les biblioteques van tancar el 13 de març, un dia després que ho fessin les escoles, i no van poder tornar a obrir fins al maig, amb uns serveis molt reduïts de préstec i devolució. Des de l'estiu, s'han adequat els equipaments i s'han anat obrint paulatinament altres serveis.

L'arribada de la segona onada, a finals d'octubre, va implicar un retorn als serveis mínims i, des d'aleshores, no s'han pogut realitzar activitats presencials, ni a l'interior ni a l'exterior dels equipaments. Tot plegat mostra un preocupant desconeixement del sector de les biblioteques i les diferents unitats d'informació que les relega a antigues concepcions que creiem ja, del tot, superades.

El tancament i la reducció de les funcions de les biblioteques està tenint un fort impacte tant en els propis serveis, que han vist com es redueix dràsticament l'afluència d'usuaris, com en tots aquells professionals de l'àmbit de la cultura i el coneixement, majoritàriament autònoms, que hi treballen.

Les biblioteques públiques són un dels serveis més ben valorats pel conjunt de la ciutadania amb un 8,8 sobre 10. No és casualitat sinó causalitat. El servei de totes les biblioteques (públiques, especialitzades, escolars, universitàries, nacional...) hauria de ser un eix vertebrador de la nostra societat. Som un servei cultural, de formació i de recerca bàsic. No només pel que fa al foment de la lectura, amb col·leccions immenses d'obres en diferents formats i tota la dinamització que hi ha al darrera, sinó també com un espai formatiu i de recerca; un espai comunitari i social de primer ordre. Les biblioteques són un servei democratitzador clau, valor que s'accentua en moments de crisi, i els usuaris que les visiten poden aprendre, relacionar-se teixint comunitat, construir nou coneixement o, senzillament, passar la tarda en un espai acollidor. El valor de les biblioteques és innegable -ho diuen i ho deixen clar els ciutadans- i els seus efectes tangibles i intangibles succeeixen gràcies a la presencialitat. I malgrat això seguim invisibilitzades i sense poder fer allò que ens és intrínsec: fomentar la cultura i formar als nostres ciutadans.

Els professionals que treballem en el món de les biblioteques i les diverses unitats d'informació sabem que la situació del país és molt delicada, però reivindiquem el nostre paper essencial per cohesionar la societat i oferir oportunitats formatives i culturals a la ciutadania que, en moments crítics, necessita el coneixement i l'intercanvi cultural per generar nous discursos i superar les adversitats individuals i col·lectives.

Així, els i les sotasignades, manifestem que:
* Les biblioteques són un servei cultural, de formació i de recerca bàsic que garanteix la igualtat d'oportunitats entre tots els ciutadans.

* A les biblioteques es facilita l'aprenentatge, la descoberta i la generació de nous discursos que enforteixen les nostres comunitats i apoderen els ciutadans a través de la cultura i el coneixement.

* Les biblioteques són una inversió ciutadana que enforteix la societat del benestar i que genera un moviment econòmic important en el sector cultural (gairebé 400.000 € mensuals només en activitats presencials culturals i formatives a les biblioteques de Catalunya, que no s'estan duent a terme).

* Les biblioteques són espais segurs que compleixen totes les mesures sanitàries i higièniques establertes pel PROCICAT, igual que tots els equipaments que es mantenen oberts.

Els professionals de totes les biblioteques i unitats d'informació del país hem fet un esforç enorme per garantir el compliment de totes les indicacions que ens han marcat des dels diferents departaments i autoritats competents: aforaments limitats, neteja, ventilació constant, gel, mascareta, distància entre usuaris, etc. I reclamem que se'ns deixi exercir la nostra professió de manera plena, sense renunciar a cap servei ni activitat presencial, tal com succeeix en d'altres equipaments culturals, sempre garantint estrictament els aforaments i totes les mesures de seguretat que siguin necessàries i que s'elimini la quarantena de documents, contradictòria amb els criteris que s'apliquen a les llibreries, tot revisant, si cal, el pla de represa del nostre sector per adaptar-lo a les evidencies actuals de transmissió de la malaltia.

A data d'avui ja s'han recollit prop de 1500 signatures.

Podeu adherir-vos anant a l'adreça següent:
https://sites.google.com/view/bibliotequesvisibles

# data[].attributes.attachment_link.description
Aquesta entrada al blog no és la que m'agradaria escriure però donades les circumstàncies, cal que se sàpiga que les biblioteques fan un servei essencial sempre (en temps de pandèmia també) i per això, m'adhereixo a la companya "Biblioteques Visibles" i us convido a signar el Manifest en defensa de les biblioteques i unitats d'informació...

# data[].attributes.body
Llibres de Nadal

# data[].attributes.attachment_link.readable_text
La teva privacitat és la nostra prioritat

Per protegir la teva intimitat, abans de continuar volem assegurar-nos que saps que, tant nosaltres com els nostres col·laboradors, utilitzem algunes "cookies" a la web per a facilitar-te l'ús:

Pròpies i de tercers amb finalitats estadístiques, amb les que no es recull informació dels usuaris ni es registren les adreces IP d'accés.

Pròpies i de tercers per a garantir el funcionament bàsic, com la sessió d'usuari, i aspectes de personalització, com l'idioma de les nostres pàgines.
Guardem l'acceptació de cookies durant 30 dies per a millorar l'experiència de navegació. Recorda que pots eliminar les cookies del teu navegador.

De tercers per mostrar-te informació de les nostres xarxes socials, com Facebook, Twitter, YouTube, etc. A l'accedir a aquests llocs web podràs decidir si acceptes o no les seves polítiques de privacitat i de cookies.

Més informació

# data[].attributes.attachment_link.description
Per protegir la teva intimitat, abans de continuar volem assegurar-nos que saps que, tant nosaltres com els nostres col·laboradors, utilitzem algunes "cookies" a la web per a facilitar-te l'ús: Pròpies i de tercers amb finalitats estadístiques, amb les que no es recull informació dels usuaris ni es registren les adreces IP d'accés.

# data[].attributes.body
nº 20 Hivern 2020

# data[].attributes.body
Seminari de Biblioteques Escolars de Gràcia - Casa Anita

# data[].attributes.body
Biblioteques escolars de Catalunya

# data[].attributes.attachment_link.readable_text
Un conte cada dia d'escola són 5 contes per setmana, quants en serien al cap d'un mes? I d'un any escolar? Doncs gairebé 150! Us imagineu que cada infant surti de l'escola, a final de curs, amb 150 contes escoltats i gaudits a la seva "motxilla personal"? Quin efecte hauran tingut sobre el seu gust pels llibres i la lectura?

Us proposem que aprofiteu aquest any la Commemoració del naixement del mestre, pedagog i escriptor Gianni Rodari i compartiu la seva obra amb els vostres alumnes: llegiu-los en veu alta, cada dia, un capítol, un fragment, un conte... veureu el resultat que té!

La Biblioteca de l'Associació de Mestres Rosa Sensat ha preparat aquesta magnífica bibliografia del geni de les paraules i la fantasia. Us recomanem molt que la fullegeu, que busqueu al catàleg de la biblioteca del vostre centre quins llibres teniu i que els demaneu per poder-los llegir a l'aula, amb els vostres alumnes i encomanar-los les ganes de gaudir amb la lectura.

Bona lectura!

# data[].attributes.attachment_link.description
Un conte cada dia d'escola són 5 contes per setmana, quants en serien al cap d'un mes? I d'un any escolar? Doncs gairebé 150! Us imagineu que cada infant surti de l'escola, a final de curs, amb 150 contes escoltats i gaudits a la seva "motxilla personal"?

# data[].attributes.body
Biblioteca Lambert Mata

# data[].attributes.body
Invitació a la lectura

# data[].attributes.attachment_link.readable_text
Aquest proper dissabte 21 de novembre, amb la colla de l' Institut de la Infància de Sant Cugat del Vallès hem organitzat un altre sarau. Es tracta d'una matinal (com les del Price, però sobre lectura) per presentar les novetats editorials que ens han arribat al cor en els darrers mesos.

Aquestes dones de l'Institut tenen idees "carioques" i em deixo enredar, que vol dir que també m'agraden. Recordo una presentació on vam simular un "combat de boxa" (Ai!, com vam riure amb l'atrezzo), també vam preparar una "reunió de mags" (la maga Nurilda i el mag Dos(pitalet), un "viatge en el temps", uns "encuentros en la tercera f(r)ase" i altres situacions més pròpies de hispters que de les persones assenyades que som (o això crec).

Per la fotografia promocional ja imagineu de què va aquest nou encontre. Es tracta d'una matinal literario-musical (o musico-literària) en que, a través de les sensacions i emocions que ens ofereix la música, haurem de presentar diversos llibres.

Serà complicat perquè com tots els experiments, aquest també té un punt d'incertesa. Resulta que els que hi participem no sabem quins seran els temes a tractar. La Verónica està preparant unes cançons associades i només ella les coneix. Les punxarà i ens proposarà el que consideri oportú. Llavors tindrem uns segons per buscar, entre les nostres lectures recomanades, aquelles que puguin connectar amb la proposta. Complicat.

Confio en que de la selecció que he fet n'hi hagi que puguin casar.

Quan acabi la matinal compartiré la meva selecció. A la 1 del migdia de dissabte publicarem al blog les " Lectures recomanades Nadal 2020 ". Abans no, que s'ha de mantenir el secret no fos cas que les companyes em xafessin alguna proposta. Ja m'enteneu...

Potser també recordarem a Rodari quan deia que " La lectura, o és un moment de vida, un moment lliure, ple, desinteressat, o no és re s". Quanta raó!

En aquesta matinal també parlarem d'una de les editorials amigues de l'Institut ( Bárbara Fiore) i ho farem recordant els imprescindibles llibres que han publicat i que ens han obert portes a mons que ni imaginàvem, mons com el d'en Shaun Tan, la Suzi Lee, en Jimmy Liao i d'altres.

# data[].attributes.attachment_link.description
Aquest proper dissabte 21 de novembre, amb la colla de l'Institut de la Infància de Sant Cugat del Vallès hem organitzat un altre sarau. Es tracta d'una matinal (com les del Price, però sobre lectura) per presentar les novetats editorials que ens han arribat al cor en els darrers mesos.

# data[].attributes.body
Invitació a la lectura

# data[].attributes.attachment_link.readable_text
Ara que ens estem acostumant a viure amb més tranquil·litat i a gaudir de les coses senzilles, s'agraeixen iniciatives lectores que van en la línia de convidar-nos a observar la natura.
Us presento dues lectures de coneixements (" Amb calma. 50 històries naturals" i " Els colors de la natura") i un àlbum de ficció (" De pressa, de pressa! ")

Amb calma. 50 històries naturals
Un llibre ben il·lustrat que explica les petites meravelles de la natura que podem observar pels carrers, places i jardins de la ciutat, o pel camp. Són transformacions que, fins i tot, algunes les podem veure des de la finestra de casa. A tothora i cada dia es succeeixen fenòmens formidables que només podem copsar si ens deturem un moment i no tenim pressa.
Alguns dels fets que s'expliquen al llibre tenen a veure amb fenòmens naturals (es forma un arc de Sant Martí, una onada creix, es forma un núvol, etc.), d'altres fan menció a la flora (una catifa de campanetes, les fulles del cirerer cauen a terra, els nenúfars s'obren en un estany, etc.) i els fets més increïbles es refereixen als animalons (un talp s'avitualla de cucs de terra, el gat i la rata, un mosquit fa una petita excursió, etc.)

"Amb calma" és un llibre que convé anar-lo assaborint de mica en mica. Les il·lustracions fetes a tinta i acabades a l'ordinador tenen un punt que m'ha recordat una col·lecció de cromos que fèiem els infants, allà pels anys seixanta del segle XX. Encara la conservo, la mítica "Vida y color".

A cada doble pàgina se'ns presenta un nou animal o un nou acte de la natura que convida a fixar l'atenció en els detalls i pensar en el món meravellós que ens envolta.
Llibre adequat a partir de vuit anys.

LES DADES:
Títol: Amb calma. 50 històries naturals
Autora: Rachel Williams
Il·lustradora: Freya Hartas
Traductora. Maria Cabrera Callís
Editorial: Flamboyant
Pàgines: 128
Barcelona, 2020

Els colors de la natura
Agafeu la motxilla i endinseu-vos al bosc més proper, atents al que us envolta. Fixeu-vos en la varietat de colors que hi ha. És magnífic. Podeu jugar a buscar un color determinat. Per exemple, si trieu el vermell tal vegada us topareu amb un pinsà, una rosella o un gerd.
El llibre està estructurat partint dels colors. Cada doble pàgina està dedicada a un color concret i tot allò de la natura que té aquesta tonalitat. És bonic de veres.
Per exemple, a la pàgina dedicada al groc, trobem un petit text poètic i una pila d'animals i plantes i fruites grogues: El panís, el plàtan, el canari, l'oriol, el gira-sol, el borinot, etc.

Al llibre hi trobareu els dotze colors més coneguts i les seves tonalitats.
A les últimes pàgines hi ha informació sobre la barreja de colors.

A la contraportada podem llegir:
A la natura abunden colors increïbles. Però t'has preguntat mai quin gust o olor podrien fer els colors verd, groc, rosa o blau? O com sonarien? O quin tacte tindrien si els toquessis? Els colors de la natura són tan meravellosos i diversos que inspiren la gent a l'hora de posar nom a tots els matisos mitjançant plantes, animals i minerals. Acompanya'ns en un viatge de descoberta dels dotze colors i tonalitats més coneguts. Aprendràs que els colors i els elements que es troben a la natura sovint estan estretament relacionats. Sabràs trobar totes les relacions a cada capítol? I finalment, si tens aspiracions artístiques, segueix les indicacions que t'oferim al final del llibre i podràs pintar amb la mateixa exquisidesa que la natura!
Lectura recomanada a partir de 5 anys.

LES DADES:
Títol: Els colors de la natura
Autores: Jana Sedlackova i Stepanka Sekaninova
Il·lustradora: Magdalena Konecná
Traductor: Àlex Gombau Arnau
Editorial: Cossetània
Pàgines: 32
Valls, 2020

De pressa, de pressa!
Un àlbum apaïsat, ideal per recordar la noció de temps -tic-tac- amb dos ritmes ben marcats. La primera part és vertiginosa i comença quan es fa de dia i un nen (podria ser una nena) salta del llit, es vesteix, i comença el dia a un ritme trepidant perquè convé ser dels primers, ell i els seus amics, en agafar el bus i després el vaixell per arribar a l'avió supersònic que els està esperant. Corrent com a bojos aconsegueixen arribar al seu destí. Bé, tots no, perquè el noi protagonista de la història veu com els companys marxen i ell no.
Aquí es crea un punt d'inflexió i el ritme ràpid canvia per esdevenir més calmat. El nen que corria com una llebre esdevé un nen caragol i, en aquest moment, veu una marieta, una flor, un forat, etc. tot allò que fa que el món sigui ben bonic.

Al web de l'editorial Joventut podem llegir:
Som-hi! Llevar-se d'un salt, vestir-se a correcuita, sortir de casa a tota velocitat i, cuitacorrents, atrapar primer l'autobús, després la llanxa i no perdre l'avió ultrasònic!
Però és tan agradable prendre's el dia amb calma, mirar com cauen les fulles, escoltar el xipolleig de l'aigua o assaborir tranquil·lament una bona torrada...
Aquesta és la història d'un nen que comença el dia amb una cursa frenètica amb els seus amics per mirar d'agafar un avió ultrasònic sense poder-se aturar ni per fer un pipí. Finalment, tots aconsegueixen arribar a l'avió abans no s'envoli excepte ell. Però gràcies a això es pot aturar i gaudir de totes les petites coses que no havia pogut veure en la seva cursa frenètica.
Aquest llibre ens relata en la seva primera part l'estressant carrera del nen i en la segona com torna a recobrar la calma i a gaudir de tot el que troba en el camí. El format apaïsat del llibre permet que la història es desenvolupi com una seqüència on el text balla a la perfecció amb les il·lustracions. En una societat on tots correm tot el temps, l'autora ens descobreix el plaer de la contemplació i de prendre's el temps per a gaudir de les petites coses.

Recomanat per a cicle infantil

LES DADES:
Títol: De pressa, de pressa!
Autora i il·lustradora: Clotilde Perrin
Traductor: Pau Joan Hernández
Editorial: Joventut
Pàgines: 32
Barcelona, 2020

# data[].attributes.attachment_link.description
Ara que ens estem acostumant a viure amb més tranquil·litat i a gaudir de les coses senzilles, s'agraeixen iniciatives lectores que van en la línia de convidar-nos a observar la natura. Us presento dues lectures de coneixements ("Amb calma. 50 històries naturals" i "Els colors de la natura") i un àlbum de ficció ("De pressa,...